
Comisia pentru buget,

finanţe şi bănci

Bucureşti,   13.06.2001 

Nr. 430

AVIZ

asupra propunerii legislative cu privire la despăgubirea cetăţenilor din zona "Clisura Dunării" care au fost expropriaţi în perioada 1964-1989 în vederea construirii Hidrocentralei Porţile de Fier I
Cu adresa nr. 87 din 14 mai 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă cu privire la despăgubirea cetăţenilor din zona "Clisura Dunării" care au fost expropriaţi în perioada 1964-1989 în vederea construirii Hidrocentralei Porţile de Fier I.
In urma examinării, în şedinţa din data de 13 iunie 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

Potrivit art. 10 din Legea nr. 72/1996 privind finanţele publice, în cursul exerciţiului bugetar, în cazurile în care se fac propuneri de elaborare a unor acte normative a căror aplicare atrage micşorarea veniturilor sau majorarea cheltuielilor aprobate prin buget, iniţiatorii au obligaţia să prevadă şi mijloacele necesare acoperirii golului de venituri sau sporului de cheltuieli, lucru pe care nu l-au făcut.

Iniţiatorii nu au prevăzut nici criteriile de evaluare şi modalităţile concrete de stabilire a cuantumului despăgubirilor şi organele competente să pună în aplicare prevederile legii.

Prof. dr. Florin Georgescu
SECRETAR,

Dr. ec. Daniel Ionescu

Experţi parlamentari:

Onete Alexandru

Popescu Luminiţa

1
2

